15. ΑΠΟΦΑΣΗ ΥΠΟΥΡΓΟΥ ΒΙΟΜΗΧΑΝΙΑΣ, ΕΝΕΡΓΙΑΣ ΚΑΙ ΤΕΧΝΟΛ ΟΓΙΑΣ Αριθμ. 944Φ7/19 της 21/24 Ιαν.1994 (ΦΕΚ Β΄ 36) Έλεγχος της ποιότητας χαλύβων οπλισμού σκυροδέματος Έχοντας υπόψη: 1.Τις διατάξεις του νομ. 1558/85 «Κυβέρνηση και Κυβερνητικά Όργανα» (ΦΕΚ 137/Α). 2.Τις διατάξεις του νομ. 372/76 «Περί συστάσεως και λειτουργίας Ελληνικού Οργανισμού Τυποποιήσεως (ΕΛΟΤ)«(ΦΕΚ 166/Α/3.6.76), καθώς επίσης και το άρθρ. 22, του νομ. 1682/87 (ΦΕΚ 14/Α/ 16.2.87). 3.Το Π.Δ. 29/86 «Σύσταση και Οργάνωση της Γενικής Γραμματείας Βιομηχανίας» (ΦΕΚ 96/Α/16.7.86.) 4.Την υπ’ αριθ. Δ15/Φ19/26622/21.10.93 (ΦΕΚ 830/Β/22.10.93) απόφαση του Πρωθυπουργού και του Υπουργού Βιομηχανίας, Ενέργειας και Τεχνολογίας «Ανάθεση αρμοδιοτήτων στον Υφυπουργό Βιομηχανίας, Ενέργειας και Τεχνολογίας Χρ. Πάχτα»,αποφασίζουμε: Άρθρ.1.-Οι Χάλυβες οπλισμού σκυροδέματος πρέπει να έχουν τα τεχνικά χαρακτηριστικά μιας των ποιοτήτων S220, S400, S500, S400S και S500S, όπως αυτά ορίζονται στα πρότυπα ΕΛΟΤ 959 και ΕΛΟΤ 971 του Ελληνικού Οργανισμού Τυποποίησης, τα οποία καθίστανται υποχρεωτικά και οι οποίες πρέπει να αναγράφονται στα παραστατικά έγγραφα εμπορίας και διακίνησής τους (τιμολόγια, δελτία αποστολής, διασαφήσεις, δικαιολογητικά ανοίγματος πιστώσεων κ.λπ.). 2.Χάλυβες οπλισμού σκυροδέματος που παράγονται σε χώρες μέλη της Ευρωπαϊκής Ένωσης, ή σε τρίτες χώρες, προκειμένου να εισαχθούν και να τεθούν σε κυκλοφορία στην Ελληνική Επικράτεια, πρέπει να ικανοποιούν τις απαιτήσεις των προτύπων της προηγούμενης παραγράφου, ή να είναι σύμφωνα με τα αντίστοιχα πρότυπα που ισχύουν σε κάποια χώρα μέλος της Ευρωπαϊκής Ένωσης και τα οποία έχουν αναγνωρισθεί ως ισότιμα εκείνων που ισχύουν στην Ελλάδα. Οι αντίστοιχες ποιότητες των χαλύβων οπλισμού σκυροδέματος θα πρέπει να αναγράφονται και σε αυτήν την περίπτωση στα παραστατικά έγγραφα εμπορίας και διακίνησης. Άρθρ.2.-Απαγορεύεται η παραγωγή, κατοχή και πώληση χαλύβων οπλισμού σκυροδέματος, -που δεν ικανοποιούν τις απαιτήσεις του άρθρ. 1 και δεν καλύπτονται από τα κατά περίπτωση Πιστοποιητικά Ελέγχου Ποιότητας των χαρακτηριστικών τους. Τα Πιστοποιητικά Ελέγχου Ποιότητας εκδίδονται από τον ΕΛΟΤ, ο οποίος συνεργάζεται -για το σκοπό αυτό με εγκεκριμένα από τον ίδιο εργαστήρια, ή γραφεία ελέγχου ποιότητας. Οι απαιτούμενοι γενικά έλεγχοι, επιθεωρήσεις και δειγματοληψίες διενεργούνται για μεν τους εγχώριας παραγωγής χάλυβες  οπλισμού σκυροδέματος στη μονάδα παραγωγής τους, για δε τους εισαγώμενους στους χώρους εισαγωγής τους (τελωνειακοί χώροι, ή ιδιωτικοί αποθηκευτικοί χώροι ελεγχώμενοι από την Τελωνειακή Αρχή, ή παραρτήματα ΠΑΕΓΑΕ). Τα σχετικά με τη διενέργεια των δειγματοληψιών και την εκτέλεση των αναγκαίων δοκιμών αναφέρονται στο παράρτημα της παρούσας, το οποίο αποτελεί αναπόσπαστο μέρος αυτής. Οι οικονομικοί όροι για την έκδοση των παραπάνω πιστοποιητικών καθορίζονται με αποφάσεις του Διοικητικού Συμβουλίου του ΕΛΟΤ. Άρθρ.3.-Των παραπάνω υποχρεώσεων απαλάσσονται τα προϊόντα τα οποία καλύπτονται από Σήμα Ποιότητας, ή συνοδεύονται από Πιστοποιητικό Ποιότητας, τα οποία αντίστοιχα χορηγούνται ή εκδίδονται από τον Ελληνικό Οργανισμό Τυποποίησης. Άρθρ.4.-Χάλυβες οπλισμού σκυροδέματος, που παράγονται σε χώρες μέλη της Ευρωπαϊκής Ένωσης εξαιρούνται των ελέγχων του παραπάνω άρθρ. 2, με την επιφύλαξη των οριζομένων στο παραπάνω εδάφιο (2β) και με την προϋπόθεση ότι έχουν ελεγχθεί στη χώρα παραγωγής τους και τα τεχνικά χαρακτηριστικά τους είναι σύμφωνα με τις απαιτήσεις των προτύπων ΕΛΟΤ 959 και ΕΛΟΤ 971, ή των αντίστοιχων προτύπων, που ισχύουν σε κάποια χώρα μέλος της Ευρωπαϊκής Ένωσης και τα οποία έχουν αναγνωρισθεί ως ισότιμα εκείνων, που ισχύουν στην Ελλάδα, στα δε παραστατικά έγγραφα εμπορίας και διακίνησης, αναγράφονται οι αντίστοιχες ποιότητες. Απαραίτητη προϋπόθεση για την εφαρμογή των παραπάνω, αποτελεί η ύπαρξη συμφωνίας αμοιβαίας αναγνώρισης μεταξύ των συστημάτων πιστοποίησης, που ισχύουν στη χώρα παραγωγής και έχουν εγκριθεί από τον ΕΛΟΤ και του αντίστοιχου συστήματος που ισχύει στην Ελλάδα και το οποίο αναφέρεται στο παράρτημα της παρούσας. 2.α)Για την εισαγωγή και θέση σε κυκλοφορία χαλύβων οπλισμού σκυροδέματος που παράγονται σε χώρες μέλη της Ευρωπαϊκής Ένωσης, ο εισαγωγέας υποχρεούται να εφοδιαστεί με Πιστοποιητικό Ισοτιμίας, που εκδίδεται από τον ΕΛΟΤ, ύστερα από αίτησή του. Με το Πιστοποιητικό Ισοτιμίας βεβαιώνεται ότι: 1.Το σύστημα Πιστοποίησης της ποιότητας των εισαγομένων χαλύβων οπλισμού σκυροδέματος, που ισχύει στην χώρα παραγωγής, έχει αναγνωριστεί ως ισότιμο εκείνου της χώρας μας. 2.Υποβλήθηκαν στον ΕΛΟΤ από τον εισαγωγέα πιστοποιητικά που αποδεικνύουν ότι οι εισαγόμενοι χάλυβες οπλισμού σκυροδέματος είναι σύμφωνοι με τις απαιτήσεις των ελληνικών προτύπων (ΕΛΟΤ 959 και ΕΛΟΤ 971), ή των αντιστοίχων προτύπων που ισχύουν σε κάποια χώρα, μέλος της Ευρωπαϊκής Ένωσης και τα οποία έχουν αναγνωρισθεί ως ισότιμα εκείνων, που ισχύουν στην Ελλάδα. (Αντί για τη σελ. 470,6201) Σελ. 470,6201(α) Τεύχος 1231-Σελ. 9 Κανονισμοί ΄Εργων Ωπλισμένου Σκυροδέματος 23.Δ.ν.15 β)Σε περίπτωση που δεν είναι δυνατή η έκδοση από τον ΕΛΟΤ του παραπάνω Πιστοποιητικού Ισοτιμίας, επειδή δε συντρέχουν τα οριζόμενα παραπάνω υπό στοιχεία (2α.1) και (2α.2), ο εισαγωγέας υποχρεώνεται να εφοδιαστεί με το Πιστοποιητικό Ελέγχου Ποιότητας των εισαγομένων χαλύβων, που αναφέρεται στο άρθρ. 2 της παρούσας απόφασης, ακολουθώντας, για την έκδοσή του, τη διαδικασία της επόμενης παραγράφου 3. Κατά το χρονικό διάστημα μέχρι την έκδοση του Πιστοποιητικού Ελέγχου Ποιότητας από τον ΕΛΟΤ, οι χάλυβες οπλισμού σκυροδέματος παραμένουν στον χώρο εισαγωγής τους (αποθηκευτικός χώρος), απαγορευμένης της θέσεώς τους σε κυκλοφορία. Στην περίπτωση αυτή, ο εισαγωγέας υποχρεώνεται να καταθέσει στον ΕΛΟΤ μαζί με την αίτηση έκδοσης Πιστοποιητικού Ποιότητας, προσωπική εγγύηση που θα καλύπτει το 15% της αξίας των εισαγόμενων χαλύβων οπλισμού σκυροδέματος, με την οποία θα εγγυάται ότι δεν θα τεθούν σε κυκλοφορία πριν την έκδοση του Πιστοποιητικού Ελέγχου Ποιότητας από τον ΕΛΟΤ. Η Προσωπική εγγύηση παύη να ισχύει με την έκδοση του εν λόγω πιστοποιητικού. Σε περίπτωση θέσης σε κυκλοφορία των εν λόγω χαλύβων, η προσωπική εγγύηση καταπίπτει υπέρ του ΕΛΟΤ και εφαρμόζεται η διάταξη του άρθρ. 6 της παρούσας απόφασης. Σε περίπτωση κατά την οποία διαπιστώσει από τον έλεγχο του ΕΛΟΤ ότι οι εισαχθέντες χάλυβες οπλισμού δεν πληρούν τις απαιτήσεις της παραγράφου 2 του άρθρ. 1 της παρούσας απόφασης, εφαρμόζονται οι διατάξεις των άρθρ. 5 και 6. 3.Για τον εκτελωνισμό χαλύβων οπλισμού σκυροδέματος παραγωγής τρίτων χωρών, απαιτείται πέρα από τα λοιπά παραστατικά έγγραφα τελωνισμού, να υποβληθεί προηγουμένως στην Τελωνειακή Αρχή Πιστοποιητικό Ελέγχου Ποιότητας των εισαγωμένων χαλύβων οπλισμού σκυροδέματος, που εκδίδεται από τον ΕΛΟΤ και με το ποίο βεβαιώνεται ότι, οι εισαγόμενοι χάλυβες οπλισμού σκυροδέματος ικανοποιούν τις απαιτήσεις της παραγράφου 2, του άρθρ. 1 της παρούσας απόφασης, όσον αφορά τα τεχνικά χαρακτηριστικά τους. Για την έκδοση από τον ΕΛΟΤ του παραπάνω πιστοποιητικού, ο εισαγωγέας απευθύνεται με αίτησή του στον ΕΛΟΤ (στην αίτηση επισυνάπτεται οπωσδήποτε αντίγραφο του τιμολογίου) και ζητά να διενεργηθεί δειγματοληψία και στην συνέχεια έλεγχος των δειγμάτων, με βάση τα οριζόμενα στο παράρτημα της παρούσας απόφασης. Ο ΕΛΟΤ πραγματοποιεί δειγματοληψία είτε στο τελωνείο άφιξης των χαλύβων οπλισμού σκυροδέματος, είτε σε ιδιωτικό αποθηκευτικό χώρο, ελεγχόμενο από την Τελωνειακή Αρχή, είτε σε ιδιωτικό παράρτημα της ΠΑΕΓΑΕ, μετά από υπόδειξη του εισαγωγέα και στη συνέχεια συντάσσεται το πρακτικό δειγματοληψίας. Σελ. 470,6202(α) Τεύχος 1231-Σελ. 10 Μετά τον έλεγχο των δειγμάτων από τον ΕΛΟΤ και εφόσον αποδειχθεί ότι εισαγόμενοι χάλυβες οπλισμού σκυροδέματος πληρούν τις απαιτήσεις της παραγράφου 2, του άρθρου 1, της παρούσας απόφασης, εκδίδεται το Πιστοποιητικό Ελέγχου ποιότητας, βάσει του οποίου διενεργείται ο εκτελωνισμός. Ο εκτελωνισμός απαγορεύεται να πραγματοποιηθεί, χωρίς να έχει προηγουμένως υποβληθεί στην Τελωνειακή Αρχή από τον εισαγωγέα, το παραπάνω Πιστοποιητικό Ελέγχου Ποιότητας. Μέχρι τον εκτελωνισμό, οι χάλυβες οπλισμού σκυροδέματος παραμένουν στον τελωνειακό, ή ιδιωτικό (εγκεκριμένο και ελεγχόμενο από την Τελωνειακή Αρχή), χώρο, ή σε ιδιωτικό παράρτημα της Π.Α.Ε.Γ.Α.Ε., απαγορευομένης της θέσεώς τους σε κυκλοφορία. 4.Σε κάθε περίπτωση μη έκδοσης Πιστοποιητικού Ελέγχου Ποιότητας, ο ΕΛΟΤ οφείλει να ενημερώνει σχετικά την αρμόδια Υπηρεσία του ΥΒΕΤ (3η Δ/νση της 1ης Γενικής Διεύθυνσης), ώστε να κινείται η διαδικασία επιβολής των κυρώσεων των άρθρ. 5 και 6 της παρούσας απόφασης. 5.Οι Τελωνειακές Αρχές της χώρας θα πρέπει αμέσως μετά την άφιξη στον τελωνειακό τους χώρο φορτίων χαλύβων οπλισμού σκυροδέματος προέλευσης χωρών μελών της Ευρωπαϊκής Ένωσης, να ειδοποιούν εγγράφως την αρμόδια Διεύθυνση του ΥΒΕΤ (3η Δ/νση της 1ης Γεν. Διεύθυνσης -FΑΧ 7718424) παρέχοντας σ’ αυτήν τα εξής στοιχεία: Επωνυμία του εισαγωγέα. Διεύθυνση του χώρου, όπου θα αποθηκευθεί τελικά το εισαγόμενο φορτίο. Χώρα προέλευσης και Ποσότητα σε τόννους του φορτίου. Στη συνέχεια η ανωτέρω υπηρεσία του ΥΒΕΤ, υποχρεώνεται να ενημερώνει σχετικά τον ΕΛΟΤ, προκειμένου να εξασφαλίζεται η εφαρμογή των οριζομένων στην παρ. 2 του άρθρ. 4 της παρούσας απόφασης. 23.Δ.ν.15 Κανονισμοί ΄Εργων Ωπλισμένου Σκυροδέματος Άρθρ.5.-Αν το ΥΒΕΤ διαπιστώσει ότι χάλυβες οπλισμού σκυροδέματος δεν πληρούν τις απαιτήσεις του άρθρ. 1 της παρούσας, ή και δεν έχουν τα χαρακτηριστικά μιας από τις ποιότητες του ίδιου άρθρου, δύναται να απαγορεύσει με απόφαση του Γενικού Γραμματέα Βιομηχανίας, ύστερα από σύμφωνη γνώμη του ΕΛΟΤ, τη θέση τους σε κυκλοφορία. Άρθρ.6.-Σε οποιονδήποτε παράγει, ή εισάγει, ή πωλεί και γενικά θέτει σε κυκλοφορία χάλυβες οπλισμού σκυροδέματος, ή εμποδίζει τον έλεγχο αυτών κατά παράβαση των διατάξεων της παρούσας, εκτός από τις κυρώσεις που προβλέπονται από άλλες διατάξεις, επιβάλλεται με απόφαση του Υπουργού ΒΕΤ πρόστιμο μέχρι πέντε εκατομμύρια δραχμές, υπέρ του Ελληνικού Οργανισμού Τυποποίησης (ΕΛΟΤ). Τα πρόστιμα αυτά αποτελούν έκτακτους πόρους του ΕΛΟΤ και κατατίθενται στον ειδικό λογαριασμό που τηρείται στην Τράπεζα της Ελλάδος. Από την έναρξη ισχύος της παρούσας, καταργούνται οι Υπουργικές αποφάσεις υπ’ αριθμ. Β. 2. 1538/228/3.12.87 (23Γ, 470, 6039) (ΦΕΚ 702/Β/4.12.87) και 2044/2308/28.7.88 (ΦΕΚ 607/Β/24.8.1988), καθώς και κάθε άλλη διάταξη, που αντιβαίνει στην παρούσα απόφαση. Άρθρ.7.-Η παρούσα να δημοσιευθεί στην Εφημερίδα της Κυβερνήσεως. Η ισχύς της αρχίζει 15 (δεκαπέντε) ημέρες μετά τη δημοσίευσή της. ΠΑΡΑΡΤΗΜΑ ΠΟΥ ΑΝΗΚΕΙ ΣΤΗΝ ΥΠ’ ΑΡΙΘΜ. 944 ΑΠΟΦΑΣΗ ΤΟΥ ΥΠΟΥΡΓΟΥ ΒΙΟΜΗΧΑΝΙΑΣ,  ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ